Naypyidaw

An Naypyidaw, nga an opisyal nga kasurat Nay Pyi Taw (; , nga kasanhi nga gintawag nga Kyetpyay, Pyinmana o kundi man Kyatpyay, Pyinmana, ngan ha Hinapon: ネピドー), amo an kapital o pamunan nga syudad han Myanmar (Birmania o Burma). Nahamutang an syudad ha butnga han Unyon nga Teritoryo han Naypyidaw. Naiiba ini han iba nga mga syudad han Myanmar, nga diin ini ginplano nga syudad nga gawas hin bisan ano nga estado o rehiyon, sugad han Canberra ha Australia, Brasília ha Brasil, Washington, D.C. ha Estados Unidos,  Islamabad ha Pakistan o kundi man Abuja han Nigeria.  Ginsaliwanan han syudad an Yangon komo administratibo nga pamunuan han Myanmar han 2006.

Komo lingkuran han kagamhanan han Myanmar, ha Naypyidaw nahamutang an Parlamento han  Unyon, an Korte Suprema, an Palasyo han Presidente, an mga buhatonon nga mga urukyan han Gabinete han Myanmar ngan an pamunuan han mga ministro han gobyerno ngan militar. Natitigamnan an Naypyidaw tungod han naiiba nga paghiusa hin kadako ngan gagamay hin duro nga densidad hin kamolupyohan. Nagintagbalay an syudad han ika-24 ngan ika-25 nga ASEAN Summit, han ika-3 nga BIMSTEC Summit, an Ikasiyam nga Sinirangan nga Asya nga Summit, ngan an 2013 nga Southeast Asian Games.

Etimolohiya
An Naypyidaw Binirmano nga pulong nga nangangahulogan nga "urukyan han hadì", ngan agsob ginhuhubad nga "pamunuan han hadi", "lingkoran han hadì", or "urukyan hin mga hadì". Nahig-araan nga gingagamit ini nga suffix ha mga ngaran han mga pamunuan han mga hadi, sugad han Mandalay, nga gintawag nga Yadanabon Naypyidaw ().

Mga pinambasaran

 
Mga ulohan ha Asya
Myanmar